b"\n_START_ARTICLE_\nSvobodna Slovenija\n_START_SECTION_\nNastanek\n_START_PARAGRAPH_\nPesem najverjetneje izvira iz Makedonije, svojo razli\xc4\x8dico pa je dobil vsak jugoslovanski narod. Makedonska se glasi Site Makedonci na noze sme pak, srbska Dok poslednji fa\xc5\xa1ist od nas ne ode, hrva\xc5\xa1ka Partizane na\xc5\xa1e celi svet ve\xc4\x87 zna itd. Slovensko verzijo pesmi je izdelal avtor, znan zgolj kot\xc2\xa0\xc2\xbbtov. Martin, ki je padel na \xc5\xa0tajerskem\xc2\xab._NEWLINE_Slovensko varianto, znano tudi kot Slovenci kremeniti, stopimo v korak, je leta 1944 po petju partizanov zapisal Pavel \xc5\xa0ivic. Pri dokon\xc4\x8dnem oblikovanju teksta je sodelovalo ve\xc4\x8d velikih knji\xc5\xbeevnikov te dobe, med drugim France Kosma\xc4\x8d, Mile Klop\xc4\x8di\xc4\x8d in po nekaterih pri\xc4\x8devanjih Mi\xc5\xa1ko Kranjec.\n_START_SECTION_\nBesedilo\n_START_PARAGRAPH_\nSlovenci kremeniti, le stopimo v korak,_NEWLINE__NEWLINE_da osvobodimo svoj doma\xc4\x8di prag!_NEWLINE__NEWLINE_\xc4\x8cez gore, polja, po svetu naj doni:_NEWLINE__NEWLINE_Slovenija juna\xc5\xa1ka, svobodna bode\xc5\xa1 ti!_NEWLINE_Mladen'\xc4\x8di, mladenke, vi, starci in \xc5\xbeene,_NEWLINE__NEWLINE_za svobodo na\xc5\xa1o, vsi naj se bore!_NEWLINE__NEWLINE_\xc4\x8cez gore, polja, po svetu naj doni:_NEWLINE__NEWLINE_Slovenija juna\xc5\xa1ka, svobodna bode\xc5\xa1 ti!_NEWLINE_Svoboda res je zlata, svoboda nam je vse,_NEWLINE__NEWLINE_zanjo, \xc4\x8de bo treba, vsakdo naj umre!_NEWLINE__NEWLINE_\xc4\x8cez gore, polja, po svetu naj doni:_NEWLINE__NEWLINE_Slovenija juna\xc5\xa1ka, svobodna bode\xc5\xa1 ti!_NEWLINE_Sovrage vse zatrimo, o\xc4\x8distimo zemljo,_NEWLINE__NEWLINE_da si izgradimo Sloven'jo zdru\xc5\xbeeno!_NEWLINE__NEWLINE_\xc4\x8cez gore, polja, po svetu naj doni:_NEWLINE__NEWLINE_Slovenija juna\xc5\xa1ka, svobodna bode\xc5\xa1 ti!_NEWLINE_Vsi Srbi in Hrvati, vsi bratski narodi,_NEWLINE__NEWLINE_zdru\xc5\xbeimo se v zvezni Jugoslaviji!_NEWLINE__NEWLINE_\xc4\x8cez gore, polja, doni naj prek sveta:_NEWLINE__NEWLINE_\xc5\xbeivi velika zvezna naj Jugoslavija!"